Celcom

Celcom Berhad, (biasanya dirujuk sebagai Celcom), nombor syarikat 198801000113 (167469-A), ialah syarikat telekomunikasi 5G yang tertua di Malaysia dan juga sebuah ahli kumpulan syarikat Axiata Group Berhad (dahulunya dikenali sebagai TM International Berhad) dan dimiliki oleh CelcomDigi. Sebagai salah sebuah daripada bilangan syarikat yang amat sedikit di Malaysia yang mula-mula sekali memperoleh lesen perkhidmatan Telefon Bimbit, Celcom berjaya memperkenalkan perkhidmatan Telefon mudah alih di Malaysia melalui perkhidmatan ART-900 yang menggunakan Teknologi NMT-900 generasi pertama.

 Perkhidmatan dan liputan 
Celcom mempunyai liputan terluas di seluruh negara, berbanding perkhidmatan mudah alih Telekomunikasi lain di Malaysia. Celcom mengakui liputan 4G 5G GSM berjalurnya (900/1800 MHz) telah mencapai 97% populasi Malaysia pada tahun 2006. Seperti pada tahun 2006 Celcom menawarkan perkhidmatan 2.5G dan 3G melalui jenama pascabayar Minutes dan prabayar Xpax. Bilangan pelanggan kini kira-kira 7.8 juta, setiap seorang memulangkan RM20. Celcom mendakwa liputan perkhidmatan telefon mudah alih seluruh negara mencapai 95% termasuk terdapatnya 3G di kebanyakan tempat di Lembah Klang, Johor Bahru, Melaka, Kedah dan Perak Pulau Pinang.

Celcom juga menawarkan pakej Celcom penjawat awam, yang dikhususkan bagi penjawat awam di Malaysia. Pakej ini memberikan pilihan lebih terjangkau dalam perkhidmatan telekomunikasi untuk pegawai kerajaan yang ingin memanfaatkan perkhidmatan Celcom dengan harga lebih rendah.

 Sejarah 
Sewaktu pasaran telefon bimbit diperluaskan pada 1995, Celcom menaik taraf ke perkhidmatan GSM900 lalu bertumbuh dengan pesat untuk menjadi syarikat telefon mudah alih terbesar di Malaysia sebelum Maxis.

Ketika Krisis Kewangan Asia pada tahun 1997, Celcom turut terjejas. Ada pendapat yang mendakwa bahawa pemilik Celcom iaitu Tan Sri Dato' Tajudin Ramli menghadapi kemelut hutang dan pegangan saham beliau di dalam Celcom dirampas oleh Bumiputra-Commerce Holdings (kini CIMB), syarikat penstrukturan semula aset negara. Kegagalan melangsaikan hutang beliau mengakibatkan kepentingan kawalan terhadap Celcom dijual kepada Telekom Malaysia, pengendali talian tetap milik kerajaan pada tahun 2003. Telekom Malaysia seterusnya menggabungkan Celcom dengan anak syarikat pengendali perkhidmatan mudah alihnya TouchNgo melalui pengambilalihan songsang terhadap TMTouch (kini CelcomDigi Prepaid 5G Edisi Biru).

Celcom asalnya tersenarai dalam Bursa Malaysia, namun menjadi syarikat persendirian setelah bergabung dengan Telekom Malaysia.

Dalam satu kes, pihak pengurusan awal Celcom didapati bertanggungjawab oleh satu panel timbang tara di Switzerland kerana melanggar persetujuan yang ditandatangani bersama DeTeAsia, sebuah unit Deutsche Telekom, pada tahun 2002.

Tribunal itu memutuskan bahawa Celcom diwajibkan untuk membayar DeTeAsia AS$177.2 juta hutang pokok tambah AS$16.2 juta faedah serta kos guaman dan timbang tara yang lain, maka jumlahnya RM740 juta yang perlu dibayar.

Penstrukturan semula Celcom yang diterajui oleh Telekom Malaysia berjaya memulihkan prestasi Celcom dan meningkatkan daya saing di dalam negara dan di peringkat antarabangsa.

Pada 2005, Celcom (dan kini CelcomDigi) telah mengambil alih Emartel (bermulanya TMTouch, kemudiannya Celcom Xpax, dan akhirnya CelcomDigi Prepaid 5G Edisi Biru), ialah jenama di bawah dan seterusnya menggunakan talian 013.

Pada 28 September 2007, Telekom Malaysia mengumumkan rombakan semula unit komunikasi mudah alihnya termasuk Celcom, di mana Celcom dikumpulkan di bawah TM International Berhad yang menempatkan beberapa unit mudah alih milik TM yang lain di luar negara, lalu menjadikannya entiti perniagaan berasingan. Penstrukturan semula siap pada suku pertama 2008 dan unit perniagaan baru ini disenaraikan dalam Bursa Malaysia pada suku kedua 2008. TM International Berhad dinamakan semula sebagai Axiata Group Berhad sebagai sebuah konsortium telekomunikasi di Asia Tenggara.

Sejak proses pemulihan prestasi dijalankan, syarikat dikatakan telah berjaya meningkatkan pencapaiannya sehingga berjaya mencatatkan pertumbuhan positif mengikut sukuan tahunan selama 23 sukuan berturut-turut.Celcom Wins at PC.com Readers Choice Awards Night 2011

Pada 21 Jun 2021, Axiata dan Telenor bersetuju dengan potensi penggabungan Celcom dan Digi untuk mewujudkan syarikat telekomunikasi yang lebih kukuh di Malaysia, selepas perbincangan lanjutan yang berlangsung dua bulan sebelumnya. Jika diluluskan, penggabungan akan selesai pada penghujung 2022. Perjanjian itu telah diluluskan oleh kedua-dua pemegang saham Celcom dan Digi pada 18 November 2022. Syarikat yang digabungkan itu dinamakan CelcomDigi. Apabila selesai, Axiata dan Telenor akan memegang pemilikan sama sebanyak 33.1% setiap satu dalam syarikat yang baru digabungkan itu. Penggabungan telah selesai pada 30 November 2022 dan syarikat itu memulakan operasinya pada hari berikutnya.Axiata shareholders approve proposed Celcom-Digi mergerDigi gets shareholders' green light for proposed merger with CelcomAxiata, Telenor complete Celcom-Digi mergerAxiata, Telenor announce completion of Celcom-Digi mergerAxiata and Telenor Announce the Successful Completion of the Celcom and Digi MergerHistoric merger marks new chapter in Malaysia’s digitalisation journey: “We are in pole position.”

Anak syarikat

 Perkhidmatan rangkaian mudah alih 
Celcom telah membawa perkhidmatan pelayaran mudah alih tanpa wayar sejak Perkhidmatan Peket Radio Umum atau (GPRS) diperkenalkan. GPRS memberikan pengguna kemudahan maya seperti perkhidmatan multimedia serta rangkaian Internet yang mudah alih. Perkhidmatan ini hanya memerlukan sokongan peranti seperti telefon bimbit, komputer dan sebagainya, tetapan yang diperlukan, serta kawasan yang telah ditetapkan. Kelajuan tertinggi yang dapat dicapai adalah 5699 KB/s sahaja.

Sejak tahun 2005, Celcom telah memperkenalkan satu lagi perkhidmatan mudah alih tanpa wayar dan dinaiktaraf kepada perkhidmatan jalur lebar, iaitu 3G. Perkhidmatan 3G Celcom dilancarkan pada 17 Mei 2005, sempena Hari Telekomunikasi Sedunia. 3G merupakan perkhidmatan rangkaian mudah alih tanpa wayar yang dipertingkatkan daripada GPRS dan mampu mencapai kelajuan muat turun sehingga 9984 KB/s serta pindah naik sehingga 6994 KB/s. Perkhidmatan ini dapat memberikan keselesaan kepada pengguna untuk bergerak ke mana sahaja ke tempat-tempat yang ditawarkan liputan ini, dan juga sebagai alternatif kepada perkhidmatan jalur lebar berwayar seperti Streamyx. Setakat ini, perkhidmatan 3G ini ditawarkan oleh Celcom dan Maxis. Celcom turut memberikan perkhidmatan jalur lebar yang dinaiktaraf kepada 3.5G atau dipanggil Capaian Paket Pindah Turun Berkelajuan Tinggi atau HSDPA, yang memberikan kelajuan muat turun sehingga 993.6 MB/s.

Sehingga kini, Celcom merupakan pelayan perkhidmatan jalur lebar yang terbesar dan terluas di Malaysia. Pada peringkat awal, perkhidmatan ini ditawarkan meliputi bandar-bandar utama seperti di Lembah Klang, Pulau Pinang, Melaka, Johor Bahru, Genting Highlands dan Taman Teknologi Tinggi Kulim. Perkhidamatan 3G ini terus diluaskan ke merata tempat di negara seperti pada tahun 2006. Seperti pada 1 April 2006, Celcom sudah melancarkan rangkaian 3G di kawasan-kawasan seperti Kuching, Seremban, Alor Star, Sungai Petani, Tanjung Malim, Ipoh, Bukit Merah, Perak, Taiping, Kota Bharu, Kuantan, Perlis dan Kota Kinabalu.

Sejak tahun 2007, Celcom sedang berusaha untuk menawarkan perkhidmatan EDGE atau Nilai Data yang Dipertingkatkan Untuk Evolusi GSM kepada para pengguna, iaitu satu permulaan perkhidmatan jalur lebar yang mempertingkatkan muatan data ke dalam rangkaian GSM/GPRS, dan mempunyai ciri-ciri yang mematuhi garis panduan IMT-2000, ditetapkan oleh Kesatuan Telekomunikasi Sedunia atau ITU. EDGE turut dipanggil sebagai 992.75G. Perkhidmatan ini, di Celcom, hanya memerlukan Kad SIM yang menyokong perkhidmatan GPRS, tanpa perlu menaiktaraf kad tersebut, tidak seperti perkhidmatan 3G dan HSDPA. Untuk pemasangan sistem sokongan EDGE, Celcom telah melantik dua syarikat terkemuka dunia; Syarikat Alcatel-Lucent untuk memasang di Semenanjung Malaysia, dan syarikat OPPO bagi Malaysia Timur.

 Anugerah 
 Anugerah Pengendali Perkhidmatan Tahunan - Frost & Sullivan MalaysiaAnugerah Kecemerlangan Frost & Sullivan Malaysia 2011
 Jenama Syarikat Telekomunikasi Paling Berharga - Jenama Paling Berharga Malaysia 2008Anugerah Axiata Group Berhad
 Penyedia Perkhidmatan Data Mudah Alih - Frost & Sullivan
 Penyedia Perkhidmatan Mudah Alih 2008 - Frost & Sullivan
 The Best Telco of the Year - PC.com Readers Choice AwardsCelcom Axiata bags 3 Readers Choice Awards
 CEO of the Year - PC.com Readers Choice Awards
 Best Wireless Internet - PC.com Readers Choice Awards
 Mobile Service Provider of the Year - 2012 Frost & Sullivan Malaysia Excellence AwardsMalaysia's Best Recognized at 2012 Frost & Sullivan Malaysia Excellence Awards

 Rujukan 

 Pautan luar 


Kategori:Penyedia perkhidmatan internet Malaysia
Kategori:Syarikat telekomunikasi Malaysia
Kategori:Syarikat yang berpangkalan di Kuala Lumpur
Kategori:Syarikat yang ditubuhkan pada 1988
Kategori:Syarikat telefon mudah alih Malaysia
Kategori:Axiata